Prijedlog pravila za 9A QRP VHF
9A6C

Ciljevi:

· potaknuti aktivnost 9A postaja na VHF području

· potaknuti rad 9A postaja malom snagom

· doprinijeti višem stupnju ekološke svijesti na opsegu

· razmjena iskustava i stjecanje novih znanja

Stanje:

· pokrenuta je inicijativa

· iskazano je određeno zanimanje sudionika foruma 

· postoji relativno stalna aktivnost 9A postaja u activity natjecanju

· postoji relativno stalna aktivnost u drugim VHF natjecanjima

· iskustvo nas uči da verbalna podrška u pravilu ne odgovara praksi

· u pravilu svi imaju ideje, ali mali broj bi se zauzeo da ih i ostvari

· u okruženju postoji manji broj natjecanja s QRP kategorijama ili QRP only natjecanja uz minorno sudjelovanje 9A postaja

U svim varijantama vrijedi slijedeće:

· izlazna snaga predajnika 10W

· nema ograničenja u izboru vrste rada

· nema ograničenja u izboru lokacije

· nema ograničenja u izboru antene

· sve su postaje u istoj kategoriji

· radi se samo na 2m ospegu

· najbolje rangirana QRP postaja dobija sponzoriranu nagradu

· svi sudionici imaju pravo na pdf diplomu s naznakom QRP plasmana

Obzirom na sve navedeno predlažem za razmnatranje dva scenarija:

1/ QRP kategorija u sklopu postojećih natjecanja

Premda će naići na neodobravanje QRP gurua, čini mi se oportuno i opravdano, jer za sada nemamo nikakav uvid u to kakav će biti odziv i situacija na opsegu. Tehnički je najjednostavnije za izvođenje, a pred organizatora – HRS – postavlja se zahtjev za financiranjem još jedne kategorije.

Da bi stvar bila neizvjesnija, predlažem da QRP postaje odaberu segment od šest sati bez prekida u kojem će raditi u tom natjecanju. 

Naravno da je uspoređivanje rezultata tih postaja s onima koji rade bez ograničenja besmisleno.

Postaje koje kandidiraju za plasman u QRP kategoriji trebaju to naznačiti  u dnevniku da ih se kao takve i rangira. Tehničku izvedbu mogu predložiti ljudi koji održavaju 9A VHF robot – da li različitom bojom unutar postojećih tablica ili na posebnoj rang listi, što bi išlo kao dodatak, jer treba sastaviti zajedničku listu svih postaja koje se izjasne kao QRP.

Ovaj put mi se čini jednostavniji, a osigurava pristojunu razinu aktivnosti na opsegu za QRP postaje. Individualni izbor perioda od najviše šest sati svakako je dio taktike i doprinosi neizvjesnosti. Početak ima najbolji rate, ali i najviše QRM-a, na izbor može utjecati vrijeme, porodišne obaveze, radne obaveze itd, ali svatko tko je zainteresiran može se nekako organizirati. 

S druge strane, na ovaj način se posredno potiče i portabl rad, druženje i sve što uz to ide, jer se unutar 24 sata koliko traje klasično natjecanje mogu s iste lokacije i s istim uređajima oglasiti četiri postaje, što svakako povećava i zanimanje ostalih sudionika u natjecanju, ali i povećava mogućnosti oko antenskog sistema, napajanja i sličnih detalja.
2/ Organizacija zasebnog QRP natjecanja u trajanju od 24 sata

Ovo je ozbiljan zalogaj iz više razloga.

Radi se o novom proizvodu koji treba podvrgnuti svim poznatim marketinškim aktivnostima da bi se za njega znalo, a time posredno postigla zadovoljavajuća aktivnost.

U tom kontekstu javit će se problem termina, jer su manje višpe svi popunjeni, a uz općepoznata natjecanja gotovo sve EU zemlje imaju i svoje activitje, regionalna natjecanja itd.

S druge strane, valja računati na ljetne termine radi lijepog vremena i  godišnjih odmora.

Treba svakako odmah odrediti osobu koja će biti contest koordinator, izraditi i provesti plan aktivnosti.

Osigurati materijalnu i financijsku potporu za natjecanje.

Iznači način kako privući i QRO postaje u natjeanje, jer ako 24 sata budem oradili samo ono ispod 10W, bojim se da će biti velikih razočaranja.

****************************************************************

Iskustvo iz ALPE ADRIA VHF dobar je putokaz, ali ono također kaže da beznačajan broj 9A postaja njeguje QRP rad, što je kontradiktorno eksploziji entuzijazma na forumu.

Argumente nalazim u 9A 50/70 contestu koji se pretvara u ćorak, kao i pristupu 9A portabl grupe koja se – ako se i pojavi – javlja u kategoriji fiksnih postaja, a i tu u tragovima, pa stvar postaje apsurdna.

Osobno sam skloniji prvoj varijanti pa ako ona izdrži test vremena, prijeći na varijantu 2/.
Radi poticanja kontinuiteta u radu, možemo zbrojiti QRP bodove iz natjecanja u godišnji plasman pa honorirati najupornije i najbolje.

Moj prijedlog je da se varijanta 1/ primijeni u naša tri VHF kupa i IARU VHF natjecanju, AA VHF ne, jer ima uvjet od 1 600 m asl što nije svakome dostupno.
QRP rad u QRO okruženju nije jednostavna stvar, možda bi trebalo preko UKV managera pokrenuti EU inicijativu na tragu AA VHF da se dio opsega rezervira za CQ QRP postaje, ali to će teško ići, jer su se počele maltene dijeliti koncesije na frekvencije, šilje se uski filteri za skoro pa jednu frekvenciju, ali ipak, možda su ti neki drmatori dovoljno daleko da nam neće smetati?

Long live Don Quijote!

